open-index/open-wikipedia-markdown huggingface dataset:
Ραγάδες

Οι **ραγάδες**, ή **ραβδώσεις**,  είναι μορφή ουλής στο δέρμα με χρωματική απόχρωση. Με την πάροδο του χρόνου μπορεί να μειωθούν, αλλά δεν θα εξαφανιστούν εντελώς. Προκαλούνται από την άναπτυξη του δέρματος κατά τη διάρκεια περιόδων ταχείας ανάπτυξης του σώματος, όπως κατά την εφηβεία ή την εγκυμοσύνη, στις οποίες συνήθως σχηματίζονται κατά τον έκτο μήνα. Συνήθως σχηματίζονται στο στομάχι, στους μαστούς, τους μηρούς, τους γοφούς, τη μέση και τους γλουτούς. Μπορεί επίσης να επηρεαστούν από τις ορμονικές αλλαγές που σχετίζονται με την εφηβεία, την εγκυμοσύνη, το bodybuilding ή την ορμονική θεραπεία. Δεν υπάρχουν ενδείξεις ότι οι κρέμες που χρησιμοποιούνται κατά τη διάρκεια της εγκυμοσύνης αποτρέπουν τις ραγάδες. . Άπαξ και σχηματιστούν δεν υπάρχει σαφώς αποτελεσματική θεραπεία, αν και έχουν επιχειρηθεί και διάφορες μέθοδοι.

## Παραπομπές


Κατηγορία:Μαιευτική
Κατηγορία:Ανθρώπινη εγκυμοσύνη
Ερείκη η σπονδυλανθής

[μικρογραφία|Ερείκη η σπονδυλανθής (''Erica manipuliflora''), [Αλόννησος|Αλόννησος, Σποράδες, Μαγνησία, Θεσσαλία.]]
Η ***Ερείκη η σπονδυλανθής*** (*Erica manipuliflora*) με κοινό όνομα **φθινοπωρινό ρείκι** ή **σουσούρα** ανήκει στην οικογένεια των Ερεικοειδών (Ericaceae) στην οποία ανήκουν επίσης οι κουμαριές και τα ροδόδενδρα. 

## Γεωγραφική κατανομή
Είδος με στενομεσογειακή γεωγραφική εξάπλωση, κυρίως στην Κεντρική και Ανατολική Μεσόγειο. Απαντά σχεδόν σ’ όλη την Ελλάδα, λείπει μόνο από κάποιες περιοχές στα ΒΔ σύνορα. Αποτελεί ένα από τα χαρακτηριστικά (κυρίαρχο στην περιοχή της Αργαλαστής Μαγνησίας, στη Χαλκιδική, κ.ά) της μακίας βλάστησης. 

## Περιγραφή
Είναι χαμηλός θάμνος με φύλλα μικρά (4-8 mm) και γραμμοειδή. Τα άνθη είναι μικρά (3-3,5 mm), καμπανοειδή, ρόδινα με ανθήρες με αποκλίνοντες λοβούς που προεξέχουν. Aνθίζει το φθινόπωρο, από τα τέλη Αυγούστου μέχρι τις αρχές Νοεμβρίου. 

## Παραπομπές


## Πηγές
*Παπιομύτογλου Β. 2006, *Αγριολούλουδα της Ελλάδας*.
*Φοίτος Δ. & Καμάρη Γ. 2009, *Μαθήματα Γεωβοτανικής*, Εκδόσεις Πανεπιστημίου Πατρών.
*«Φυτολογία 2006», Εκδοτική Αθηνών.
*Lafranchis T. & Sfikas G. 2001, *Flowers of Greece* (Vol. I).
*Pignatti S. 1982, *Flora d’ Italia* (Vol. II).
*Tutin et al. 2005, *Flora Europaea* Vol 3, Cambridge University Press.

## Εξωτερικοί σύνδεσμοι
*http://greekflora.gr/el/flowers/0248/Erica-manipuliflora
*http://portal.cybertaxonomy.org/flora-greece/cdm_dataportal/taxon/6d7996c2-3bbb-4f74-912e-8bb97f90fe93
*http://euromed.luomus.fi/euromed_map.php?taxon=437570&size=medium

Κατηγορία:Ελληνική χλωρίδα
Κατηγορία:Ερεικοειδή
Κατηγορία:Μακία βλάστηση
Στράτφορντ Κάνιγκ

Ο **Στράτφορντ Κάνιγκ** (αγγλικά: Stratford Canning, 1st Viscount Stratford de Redcliffe , KG , GCB , PC) (4 Νοεμβρίου 1786 - 14 Αυγούστου 1880) ήταν ένας Βρετανός διπλωμάτης, ο οποίος έγινε πιο γνωστός ως ο μακροβιότερος σε θητεία Βρετανός πρέσβης στην Οθωμανική Αυτοκρατορία. Ήταν εξάδελφος του, Τζωρτζ Κάνινγκ, υπηρέτησε ως έκτακτος απεσταλμένος και υπουργός-πληρεξούσιος στις Ηνωμένες Πολιτείες της Αμερικής μεταξύ των ετών 1820 και 1824 και πραγματοποίησε το πρώτο του διορισμό ως πρέσβης στην Οθωμανική Αυτοκρατορία μεταξύ 1825 και 1828. Εκπροσώπησε κατά διαστήματα διάφορες εκλογικές περιφέρειες στο κοινοβούλιο μεταξύ 1828 και 1842. Το 1841 επαναδιορίστηκε ως Πρέσβης στην Οθωμανική Αυτοκρατορία, θέση που κατείχε για τα επόμενα 17 χρόνια. Οι ελπίδες του ίδιου να κατέχει ένα υψηλό πολιτικό αξίωμα διαψεύστηκαν επανειλημμένα.

## Παραπομπές


## Περαιτέρω ανάγνωση
* Byrne, Leo Gerald. *The great ambassador: a study of the diplomatic career of the Right Honourable Stratford Canning, KG, GCB, viscount Stratford de Redcliffe, and the epoch during which he served as the British ambassador to the Sublime Porte of the Ottoman Sultan* (Ohio State UP, 1964) online .
* Florescu, Radu R. "Stratford Canning, Palmerston, and the Wallachian Revolution of 1848." *Journal of Modern History* 35.3 (1963): 228-244 online.
* Hamlin, Cyrus. "The Political Duel Between Nicholas, the Czar of Russia, and Lord Stratford de Redcliffe, the Great English Ambassador." *Proceedings of the American Antiquarian Society Vol. 9. 1893. [https://search.proquest.com/openview/7bd2b9faadd1f245535ebc34d3d880de/1?pq-origsite=gscholar&cbl=1819151 online]
* Hendreson, Nicholas. "Lord Stratford de Redcliffe and the Crimean War" *History Today* (1952) 2#11 pp 729-737 online
* Lane-Poole, Stanley. *The Life of the Right Honourable Stratford Canning: Viscount Stratford de Redcliffe* (2 Vol.  Longmans, Green, 1888) [https://archive.org/search.php?query=title%3A%28The%20Life%20of%20the%20Right%20Honourable%20Stratford%20Canning%29 online].
* Richmond, Steven. *The Voice of England in the East: Stratford Canning and Diplomacy with the Ottoman Empire* (Bloomsbury, 2014).
* Temperley, Harold. "Stratford de Redcliffe and the Origins of the Crimean War." *English Historical Review* 48.192 (1933): 601-621 [https://www.jstor.org/stable/552797 online].
* Temperley, Harold. "The last phase of Stratford de Redcliffe, 1855-8." *English Historical Review* 47.186 (1932): 216-259 [https://www.jstor.org/stable/553363 online].
* Warr, Michael. *A Biography of Stratford Canning: Mainly his Career in Turkey'' (1989) 150pp.

## Εξωτερικοί σύνδεσμοι

*Canning Genealogy
*Συνάντηση με τον Τζον Στόουκς στις 20-Jul-1856 στην Κωνσταντινούπολη

Κατηγορία:Βρετανοί διπλωμάτες
Κατηγορία:Τάγμα της Περικνημίδας
Κατηγορία:Πρέσβεις του Ηνωμένου Βασιλείου στην Ελλάδα
Σαμάρεια

[thumb|Χάρτης της Σαμάρειας από τον [Τζον Τζορτζ Μπαρθόλομιου σε βιβλίο του 1894 από τον Τζορτζ Άνταμ Σμιθ]]
thumb|300px|Λόφοι της Σαμάρειας, 2011
[thumb|250px|Ο τόπος της Δωθάν όπου, σύμφωνα με το [Γένεσις (βιβλίο)|Βιβλίο της Γενέσεως, ο Ιωσήφ πουλήθηκε από τους αδελφούς του]]
Η **Σαμάρεια** () είναι ιστορική και βιβλική ονομασία η οποία χρησιμοποιείται για την κεντρική περιοχή της αρχαίας γης του Ισραήλ, που συνορεύει με τη Γαλιλαία στα βόρεια και την Ιουδαία στα νότια. Για την αρχή της μ.Χ. εποχής, ο Ιώσηπος έθεσε τη Μεσόγειο Θάλασσα ως όριο στα δυτικά και τον Ιορδάνη ποταμό ως όριο στα ανατολικά. Η επικράτειά της αντιστοιχεί σε μεγάλο βαθμό στις βιβλικές παραχωρήσεις γης της φυλής Εφραίμ και του δυτικού μισού της φυλής Μανασσή·  μετά το θάνατο του Σολομώντα και τη διάσπαση της αυτοκρατορίας του στο νότιο βασίλειο του Ιούδα και στο βόρειο βασίλειο του Ισραήλ, η επικράτεια αυτή αποτέλεσε το νότιο τμήμα του Βασιλείου του Ισραήλ. Τα σύνορα μεταξύ Σαμάρειας και Ιουδαίας τίθενται στο γεωγραφικό πλάτος της Ραμάλα.

Η ονομασία «Σαμάρεια» προέρχεται από την αρχαία πόλη Σαμάρεια, τη δεύτερη πρωτεύουσα του βόρειου Βασιλείου του Ισραήλ. Η ονομασία πιθανότατα άρχισε να χρησιμοποιείται για ολόκληρο το βασίλειο όχι πολύ μετά αφότου η Σαμάρεια έγινε πρωτεύουσα του Ισραήλ, αλλά τεκμηριώνεται για πρώτη φορά μετά την κατάκτησή της από τον Σαργών Β΄ της Ασσυρίας, ο οποίος μετέτρεψε το βασίλειο σε επαρχία ονόματι Σαμερίνα.

Η Σαμάρεια αναβίωσε ως διοικητικός όρος το 1967, όταν η Δυτική Όχθη οριοθετήθηκε από Ισραηλινούς αξιωματούχους ως το Διαμέρισμα Ιουδαίας και Σαμάρειας, εκ του οποίου ολόκληρη η περιοχή βόρεια του Διαμερίσματος των Ιεροσολύμων χαρακτηρίστηκε ως Σαμάρεια.

Η Ιορδανία παραχώρησε τη διεκδίκηση της περιοχής στην Οργάνωση για την Απελευθέρωση της Παλαιστίνης (ΟΑΠ) τον Αύγουστο του 1988. Το 1994, ο έλεγχος των περιοχών «A» (πλήρης έλεγχος πολιτικής και ασφάλειας από την Παλαιστινιακή Αρχή) και «B» (παλαιστινιακός αστικός έλεγχος και κοινός έλεγχος ασφάλειας Ισραήλ-Παλαιστίνης) μεταφέρθηκε από το Ισραήλ στην Παλαιστινιακή Αρχή. Η Παλαιστινιακή Αρχή και η διεθνής κοινότητα δεν αναγνωρίζουν τον όρο «Σαμάρεια». Στη σύγχρονη εποχή, το έδαφος είναι γενικά γνωστό ως τμήμα της Δυτικής Όχθης.

## Παραπομπές


## Εξωτερικοί σύνδεσμοι
* 

Κατηγορία:Μέση Ανατολή
Κατηγορία:Γη του Ισραήλ
Κατηγορία:Περιοχές της Εβραϊκής Βίβλου
Κατηγορία:Ιστορικές περιοχές του Ισραήλ
Κατηγορία:Γεωγραφία του Ισραήλ
Κατηγορία:Γεωγραφία του Κράτους της Παλαιστίνης
Μηρός

O **μηρός**, κοινώς **μπούτι**, είναι η περιοχή μεταξύ του ισχίου (λεκάνης) και του γόνατος. Ανατομικά, είναι μέρος του κάτω άκρου. 

Το μοναδικό οστό στο μηρό ονομάζεται μηριαίο. Αυτό το οστό είναι παχύ και ισχυρό (λόγω του μεγάλου ποσοστού οστικού ιστού) και σχηματίζει μια σφαίρα και άρθρωση στο ισχίο και μια άρθρωση στο γόνατο. Το κεφάλι του μηριαίου οστού αρθρώνεται με την κοτύλη στα ανώνυμα οστά σχηματίζοντας την άρθρωση του ισχίου, ενώ το περιφερικό τμήμα του μηριαίου οστού με την κνήμη και την επιγονατίδα να σχηματίζουν το γόνατο. Το μηριαίο οστό είναι το ισχυρότερο και μακρύτερο οστό στο σώμα.

## Παραπομπές


Κατηγορία:Ανατομία
Ρεχοβότ

Η **Ρεχοβότ** () είναι πόλη στο Κεντρικό Διαμέρισμα του Ισραήλ, γύρω στα 20 χλμ νότια του Τελ Αβίβ. Το 2019 είχε πληθυσμό 143.904 κατοίκους.

## Ετυμολογία
Ο Ισραέλ Μπελκίντ, ιδρυτής του κινήματος Μπίλου, πρότεινε την ονομασία «Ρεχοβότ» βάσει της Γενέσεως 26:22 'Μετά έφυγε από ’κει και άνοιξε άλλο ένα πηγάδι, που γι’ αυτό όμως δεν φιλονίκησαν πια. Έτσι το ονόμασε *Ρεχωβώθ*, (Άνεση - Ευρυχωρία). «Επιτέλους», είπε, «ο Κύριος μας έδωσε άνεση κι έτσι θα προκόψουμε σ’ αυτό τον τόπο».' Αυτός ο στίχος της Βίβλου είναι επίσης γραμμένος στο λογότυπο της πόλης. Η βιβλική πόλη Ρεχωβώθ βρισκόταν στην έρημο Νεγκέβ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Ραμάτ Ραχέλ

Το **Ραμάτ Ραχέλ** (, (Υψώματα της Ραχήλ) είναι κιμπούτς το οποίο βρίσκεται στο κεντρικό Ισραήλ. Αποτελεί θύλακα εντός των δημοτικών ορίων της Ιερουσαλήμ με θέα τη Βηθλεέμ και τον Τάφο της Ραχήλ (από τον οποίο πήρε και το όνομά του), και υπάγεται στη δικαιοδοσία του «Περιφερειακού Συμβουλίου Ματέχ Γεχουντά». Το 2019, είχε 545 κατοίκους.

Σύμφωνα με τους αρχαιολόγους, το Ραμάτ Ραχέλ «αντικαθιστούσε την Ιερουσαλήμ ως τον οικονομικό και πολιτικό κόμβο των νότιων υψιπέδων» στην αρχαιότητα.

Το κιμπούτς Ραμάτ Ραχέλ ιδρύθηκε το 1926 από μέλη της σιωνιστικής σοσιαλιστικής εργατικής οργάνωσης Gdud HaAvoda. Όπως σε όλα σχεδόν τα κιμπούτς, οι κάτοικοι του Ραμάτ Ραχέλ ζούσαν κοινοβιακά ασχολούμενοι με πατροπαράδοτα επαγγέλματα.  Το 1929 κατά την διάρκεια αραβικής εξέγερσης το κιμπούτς καταστράφηκε πλήρως. Όμως, επαναδημιουργήθηκε σύντομα και στην ακμή του, το 1948 αποτελούνταν από 200 μέλη με 150 παιδιά. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Φράγκο Καρδίτσας

Το **Φράγκο **είναι ένα χωριό του Δήμου Καρδίτσας, του Νομού Καρδίτσας,**** με 314 κατοίκους, κατά την απογραφη του 2021

Οι περισσότεροι από αυτούς είναι αγρότες και ορισμένοι ασχολούνται και με οικοδομικές εργασίες.

Το Φράγκο έχει υψόμετρο 126 μέτρα από την επιφάνεια της θάλασσας, σε γεωγραφικό πλάτος 39,3551568777 και γεωγραφικό μήκος 21,8412004297. Απέχει περίπου 10 χλμ. δυτικά από την Καρδίτσα, την πρωτεύουσα του νομού.

## Ιστορία
Το Φράγκο (Τοπική Κοινότητα Φράγκου - Δημοτική Ενότητα Μητρόπολης), ανήκει στον δήμο Καρδίτσας της Περιφερειακής Ενότητας Καρδίτσας που βρίσκεται στην Περιφέρεια Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα "Καλλικράτης".

Η επίσημη ονομασία είναι "το Φράγκον". Τοπική προφορά "Φραγκ".

## Πολιτισμός/ Εκδηλώσεις
Ανήμερα του Αγίου Αθανασίου στις 18/1 τελείται Θεία Λειτουργία  στον ομώνυμο ενοριακό ναό και μετά ακολουθεί γλέντι στην πλατεία του χωριού. Επίσης στις 20/7, του Προφήτη Ηλία, γίνεται Θεία Λειτουργία στον ομώνυμο λόφο και ξωκλήσι λίγα χιλιόμετρα έξω από τον οικισμό και ακολουθεί γλέντι με παραδοσιακούς χορούς και συγκροτήματα. Το δεύτερο δεκαπενθήμερο του Αυγούστου πραγματοποιούνται και πολιτιστικές εκδηλώσεις στην πλατεία του χωριού. Συνήθως προσκαλούνται θεσσαλικές θεατρικές ομάδες από το Τοπικό Συμβούλιο. Στο Φράγκο ιδιαίτερα ενδιαφέρoν είναι ο καραγκούνικος χορός που χορεύεται από τους κατοίκους του χωριού στις ανάλογες εκδηλώσεις.

## Τοπικές Ομάδες
Στο χωριό εδρεύουν Ποδοσφαιρικός Σύλλογος και Μορφωτικός Σύλλογος, ο οποίος φροντίζει για τις διάφορες εκδηλώσεις.

## Εξωτερικοί σύνδεσμοι
* Ψηφιακή ιστορία - Το χωριό - Φράγκο Καρδίτσας στο https://www.youtube.com/

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Σύμφωνο συμβίωσης

**Σύμφωνο συμβίωσης** καλείται μορφή νομικής και γενετήσιας ένωσης, παρόμοια με αυτήν του γάμου. Στην Ελλάδα, θεσμοθετήθηκε αρχικά το 2008, ενώ το 2015, με 194 ψήφους υπέρ, επεκτάθηκε το δικαίωμα και στα ομόφυλα ζευγάρια, προκαλώντας αντιδράσεις από την Εκκλησία της Ελλάδος.

Σύμφωνα συμβίωσης, αστικές ενώσεις κλπ έχουν θεσμοθετηθεί κυρίως ανεπτυγμένες χώρες, προκειμένου να παρέχουν νομική αναγνώριση των σχέσεων που έχουν δημιουργηθεί από ανύπαντρα ομόφυλα ζευγάρια και να τους παρέχουν δικαιώματα, παροχές, φοροαπαλλαγές και ευθύνες παρόμοιες ή πανομοιότυπες με εκείνα των νόμιμα παντρεμένων ζευγαριών. Το 1989, η Δανία ήταν η πρώτη χώρα που νομιμοποίησε τα σύμφωνα συμβίωσης.

Το σύμφωνο συμβίωσης "*καταρτίζεται αυτοπροσώπως με συμβολαιογραφικό έγγραφο".* Η ισχύς της συμφωνίας αρχίζει από την κατάθεση αντιγράφου του συμβολαιογραφικού εγγράφου στο ληξίαρχο του τόπου κατοικίας τους, το οποίο καταχωρίζεται σε ειδικό βιβλίο του Ληξιαρχείου.

*«Δεν επιτρέπεται η σύναψη συμφώνου συμβίωσης: αν υπάρχει γάμος ή σύμφωνο συμβίωσης των ενδιαφερόμενων προσώπων ή του ενός από αυτά».* Η εφαρμογή της παραπάνω αρχής όχι μόνο στον γάμο αλλά και στο σύμφωνο συμβίωσης αντανακλάται και στην τροποποίηση της ΑΚ 1354 εδ. α΄, με το άρθρο 14 του Ν. 4356/2015, καθώς προστέθηκε ως κώλυμα γάμου και η ύπαρξη συμφώνου συμβίωσης με τρίτον, εφόσον αυτό δεν έχει λυθεί ή ακυρωθεί αμετάκλητα.

## Παραπομπές


Κατηγορία:ΛΟΑΤ
Κατηγορία:Οικογενειακό Δίκαιο
Καταμπάν

Το **Καταμπάν** (    ? Qatabanian : 𐩤𐩩𐩨𐩬, QTBN ) ήταν αρχαίο βασίλειο της Υεμένης. Η καρδιά του βρισκόταν στην κοιλάδα Baihan. Όπως και κάποια άλλα βασίλεια της Νότιας Αραβίας, απέκτησε μεγάλο πλούτο από το εμπόριο λιβανιού και μύρου, θυμιάματα που καίγονταν σε βωμούς. Η πρωτεύουσα του Καταμπάν ονομάστηκε Τίμα και βρισκόταν στην εμπορική οδό που περνούσε από τα άλλα βασίλεια του Χάντραμουτ, των Σαβαίων και των Μηναίων. 

## Πηγές

* Alessandro de Maigret. *Arabia Felix*, translated Rebecca Thompson. London: Stacey International, 2002. 
* Andrey Korotayev.  ''Ancient Yemen''. Oxford: Oxford University Press, 1995 . .
* Andrey Korotayev. *Pre-Islamic Yemen*. Wiesbaden: Harrassowitz Verlag, 1996. .
* Andrey Korotayev. Socio-Political Conflict in the Qatabanian Kingdom? (A re-interpretation of the Qatabanic inscription R 3566) // Proceedings of the Seminar for Arabian Studies 27 (1997): 141–158 .
Κατηγορία:Γεωγραφία της Υεμένης
Κατηγορία:Αρχαία ιστορία της Υεμένης
Κατηγορία:Σελίδες με μη επιθεωρημένες μεταφράσεις
Εθνική Μοζαμβίκης (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Μοζαμβίκης** είναι η ομάδα καλαθοσφαίρισης που εκπροσωπεί τη Μοζαμβίκη σε διεθνείς διοργανώσεις. Διοικείται από την Ομοσπονδία Καλαθοσφαίρισης Μοζαμβίκης (Federação Moçambicana de Basquetebol).

Η Μοζαμβίκη έχει προκριθεί για αρκετές μεγάλες διεθνείς διοργανώσεις, συμπεριλαμβανομένου του Αφρικανικού Πρωταθλήματος και των Αφρικανικών Αγώνων, όπου κέρδισε το ασημένιο μετάλλιο στη διοργάνωση του 2011. Συνολικά έχει προκριθεί στο Αφρικανικό Πρωτάθλημα συνολικά 14 φορές, με το καλύτερο αποτέλεσμα να είναι η 5η θέση το 1983.

## Δείτε επίσης

* Εθνική Μοζαμβίκης (καλαθοσφαίριση γυναικών)
* Εθνική Μοζαμβίκης Κ19 (καλαθοσφαίριση ανδρών)
* Εθνική Μοζαμβίκης Κ17 (καλαθοσφαίριση ανδρών)

## Παραπομπές

## Εξωτερικοί σύνδεσμοι
* Afrobasket - Εθνική Μοζαμβίκης 
* Προφίλ στη FIBA
* Ομοσπονδία Καλαθοσφαίρισης Μοζαμβίκης στο facebook

Μοζαμβικη
Κιτακιούσου

Η **Κιτακιούσου** (ιαπωνικά: 北九州 市, χέπμπορν: Kitakyūshū-shi) είναι πόλη η οποία βρίσκεται στο νομαρχιακό διαμέρισμα Φουκουόκα της Ιαπωνίας. Από την 1η Ιουνίου 2019, η Κιτακιούσου έχει περίπου 940.978 κατοίκους, καθιστώντας την τη δεύτερη μεγαλύτερη πόλη τόσο στο νομαρχιακό διαμέρισμα Φουκουόκα όσο και στο νησί Κιούσου μετά την πόλη Φουκουόκα. Είναι μία από τις 20 διορισμένες μεγαλουπόλεις της Ιαπωνίας, μία από τις τρεις στο Κιούσου και χωρίζεται σε επτά εκλογικά διαμερίσματα.

Η Κιτακιούσου δημιουργήθηκε το 1963 από συγχώνευση δήμων με επίκεντρο την ιστορική πόλη Κόκουρα, και το όνομά της κυριολεκτικά σημαίνει «Πόλη του Βόρειου Κιούσου» στα Ιαπωνικά. Βρίσκεται στο βορειότερο σημείο του Κιούσου στα Στενά Κανμόν, χωρίζοντας το νησί από το Χονσού, απέναντι από την πόλη Σιμονοσέκι. Το Κιτακιούσου και το Σιμονοσέκι συνδέονται με πολλές συγκοινωνιακές συνδέσεις, όπως η γέφυρα Κανμόν και οι σήραγγες Κανμόν. Η Αστική Περιοχή Εργασίας του Κιτακιούσου αποτελεί μέρος της Μεγαλύτερης Μητροπολιτικής Περιφέρειας Φουκουόκα-Κιτακιούσου, η οποία, με πληθυσμό 5.738.977 άτομα (2005-2006), αποτελεί τη μεγαλύτερη μητροπολιτική περιοχή στην Ιαπωνία δυτικά της περιοχής Κεϊχάνσιν.

## Παραπομπές


Κατηγορία:Πόλεις της Ιαπωνίας
Παύλια Αρκαδίας

Η **Παύλια** είναι ορεινό χωριό στην Πελοπόννησο και την Περιφερειακή Ενότητα Αρκαδίας.

## Γεωγραφικά στοιχεία
Η Παύλια βρίσκεται στις νοτιοδυτικές πλαγιές του Μαινάλου, σε υψόμετρο 700 μέτρα ενώ απέχει 24 χλμ. ΝΑ. από τη Δημητσάνα (έδρα του δήμου) και 51 χιλιόμ. Δ. από την Τρίπολη (μέσω Μεγαλόπολης). Μέσα από το χωριό  περνάει η επαρχιακή οδός Μεγαλόπολης - Στεμνίτσας και είναι κτισμένο στη θέση της αρχαίας κώμης Θυραίο. Το όνομά του, σύμφωνα με την τοπική παράδοση, προέρχεται από το "έπαυλις", που ερμηνεύεται από το γεγονός ότι κατά την περίοδο της ακμής της Μεγαλόπολης, η Παύλια ήταν η "έπαυλή" της. Το χωριό έχει θέα προς τον κάμπο της Μεγαλόπολης και φημίζεται για τα αμπέλια και το κρασί του.

Αναφέρεται επίσημα, μετά την απελευθέρωση, το 1879 στο ΦΕΚ 16Α - 24/05/1835 να προσαρτάται στον τότε δήμο Βερένθης. Από το 1969 έως το 1971 μετονομάστηκε σε *Κολώνη*. Σύμφωνα με το σχέδιο Καλλικράτης  αποτελεί την τοπική κοινότητα Παύλιας που υπάγεται στην δημοτική ενότητα Τρικολώνων του Δήμου Τρίπολης και σύμφωνα με την την απογραφή του 2011 έχει 55 κατοίκους.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Ραχάτ

Το **Ραχάτ** (εβραϊκά *רַהַט*, αραβικά *رهط*) είναι ως επί το πλείστον πόλη Βεδουίνων στο Νότιο Διαμέρισμα του Ισραήλ. Το 2019 είχε πληθυσμό 71.437 κατοίκους. Ως εκ τούτου, είναι η μεγαλύτερη πόλη Βεδουίνων στον κόσμο και η μόνη στο Ισραήλ που έχει καθεστώς πόλης.

Το Ραχάτ είναι 1 από τις επτά κοινότητες Βεδουίνων στην έρημο Νεγκέβ με εγκεκριμένα σχέδια και ανεπτυγμένη υποδομή. Οι υπόλοιπες έξι είναι η Χούρα, το Τελ ας-Σάμπι (Τελ Σεβά), το Αραράτ αν-Νακάμπ (Αραρά ΜπαΝεγκέβ), η Λακίγια, το Κουσέιφε (Ξεΐφέ) και το Σακίμπ αλ Σαλάμ (Σεγκέβ Σαλόμ).

## Παραπομπές


## Εξωτερικοί σύνδεσμοι
* 
*  

Ραχατ
Γκολ φάντασμα

Στο ποδόσφαιρο, ένα **γκολ φάντασμα** είναι:

* είτε ένα γκολ που κατοχυρώθηκε ενώ έπρεπε να απορριφθεί
* είτε ένα γκολ που απορρίφθηκε ενώ έπρεπε να κατοχυρωθεί

Στη προσπάθεια να σταματήσουν τα γκολ φαντάσματα, η Διεθνής Επιτροπή Ποδοσφαίρου νομιμοποίησε τη τεχνολογία της γραμμής τέρματος **GLT** ( goal-line technology ). Η GLT χρησιμοποιούταν σε μερικές διοργανώσεις ποδοσφαίρου όπως στο Mundial και το Euro με σκοπό να ελέγχει. Μετά ήρθε η τεχνολογία video assistant referee **VAR** ( βίντεο βοηθός διαιτητής ), η οποία χρησιμοποιήθηκε πρώτη φορά το 2018 για να αντικαταστήσει την GLT.

## Περιπτώσεις

### Μπούντεσλιγκα
Στις 18 Οκτωβρίου 2013, ο Στέφαν Κίσλινγκ έστειλε με κεφαλιά τη μπάλα στην αριστερή εξωτερική πλευρά του τέρματος η οποία περιείχε μία τρύπα και η μπάλα κατέληξε έτσι μέσα στα δίχτυα. Ο διαίτητης κατοχύρωσε γκολ υπέρ της Μπάγερ Λεβερκούζεν λανθασμένα, η οποία κέρδισε το ματς 1-2. Οι οπαδοί της αντίπαλης ομάδας 1899 Χόφφενχάιμ διαμαρτυρήθηκαν στις αρμόδιες αρχές για το γκολ φάντασμα, όμως το αίτημα τους απορρίφθηκε και το αποτέλεσμα του αγώνα δεν άλλαξε.

## Πηγές

Κατηγορία:Ποδόσφαιρο
Κατηγορία:Κανόνες Ποδοσφαίρου
Γουίλιαμ Ρόμπερτ Μπρουκς

Ο **Γουίλιαμ Ρόμπερτ Μπρουκς** (*William Robert Brooks*, 11 Ιουνίου 1844 &ndash; 3 Μαΐου 1921) ήταν γεννημένος στη Μεγάλη Βρετανία Αμερικανός αστρονόμος. Ανεκάλυψε περισσότερους κομήτες από οποιονδήποτε άλλον άνθρωπο στην ιστορία, εκτός από τον Ζαν-Λουί Πονς.

## Τα πρώτα χρόνια
Ο Μπρουκς γεννήθηκε στο Μέιντστοουν της νότιας Αγγλίας και ήταν γιος της του πάστορα των Βαπτιστών Γουίλιαμ Μπρουκς και της συζύγου του Κάρολιν, το γένος Γουίκινγκς (*Wickings*). Κάποια χρόνια αργότερα η οικογένεια μετανάστευσε στο Μάριον της πολιτείας της Νέας Υόρκης. Ο νεαρός Μπρουκς ανέπτυξε το ενδιαφέρον του για την αστρονομία κατά τη διάρκεια ενός παιδικού ταξιδιού στην Αυστραλία, όταν είδε έναν ναυτίλο να παίρνει μετρήσεις με έναν εξάντα. Ως νέος, εργάσθηκε σε ένα εργοστάσιο σιδήρου στο Μπάφαλο, αποκτώντας σημαντικές ικανότητες στα μηχανικά και στη σχεδίαση. Συνέχισε ως επαγγελματίας φωτογράφος στην κωμόπολη Φελπς προτού στραφεί στην αστρονομία, που κατέληξε να απορροφά ολόκληρο σχεδόν τον χρόνο του. Ο Μπρουκς γνώριζε καλά να κατασκευάζει φακούς και ήταν σε θέση να σχεδιάζει και να κατασκευάζει τα δικά του τηλεσκόπια. Χρειάσθηκε ένα έτος για να λειάνει τα οπτικά μέρη του κατοπτρικού του τηλεσκοπίου των εννέα ιντσών (23 εκατοστόμετρων, σε διάμετρο).

## Οι ανακαλύψεις κομητών
Μετά τον γάμο του με τη Μαίρη Ε. Σμιθ (Mary E. Smith) το 1870, ο Μπρουκς εγκαταστάθηκε στο Φελπς, όπου ανακάλυψε τον πρώτο του κομήτη το 1881, με ένα τηλεσκόπιο δικής του κατασκευής. Το 1886 ανακάλυψε άλλους τρεις κομήτες.

Οι επιτυχίες του Μπρουκς στην ανακάλυψη κομητών κίνησαν το ενδιαφέρον του επιχειρηματία Γουίλιαμ Σμιθ (1818-1912), ο οποίος, θέλοντας να φέρει τον Μπρουκς στην Τζενήβα της πολιτείας της Νέας Υόρκης, έκτισε ένα αστεροσκοπείο και ένα σπίτι για την οικογένεια του Μπρουκς. Ο Μπρουκς έγινε έτσι διευθυντής του «Αστεροσκοπείου Σμιθ» στο Κολέγιο Χόμπαρτ της Τζενήβα, όπου δίδασκε συνεχίζοντας την αστρονομική του έρευνα. Οι παρατηρήσεις του από εκεί απέφεραν την ανακάλυψη 16 νέων κομητών.

Ο Μπρουκς ανακάλυψε συνολικά τουλάχιστον 26 κομήτες, μεταξύ των οποίων τους περιοδικούς 12P/Πονς-Μπρουκς και 16P/Μπρουκς. Σημαντική ανακάλυψη ήταν επίσης ο ορατός και με γυμνό μάτι κομήτης C/1911 O1. Εκτός των κομητών, ο Μπρουκς υπήρξε ένας από τους πρωτοπόρους της αστροφωτογραφίας.

## Τιμητικές διακρίσεις
Κατά τη διάρκεια του βίου του ο Μπρουκς πήρε τιμητικά μετάλλια από το Αστεροσκοπείο Λικ, την Αστρονομική Εταιρεία του Ειρηνικού και την Αστρονομική Εταιρεία του Μεξικού, όπως και το Μετάλλιο Λαλάντ της Γαλλικής Ακαδημίας Επιστημών, το 1899. Ο Μπρουκς ανακηρύχθηκε επίτιμος διδάκτορας και καθηγητής του Κολεγίου Χόμπαρτ.

Ο αστεροειδής 2773 Μπρουκς, που ανακαλύφθηκε το 1981, ονομάσθηκε έτσι προς τιμή του Γουίλιαμ Ρόμπερτ Μπρουκς.

## Θάνατος
Ο Μπρουκς απεβίωσε στο σπίτι του στην Τζενήβα σε ηλικία 77 ετών.

## Παραπομπές


Κατηγορία:Αμερικανοί αστρονόμοι
Αγκόπ Τερζάν

Ο **Αγκόπ Τερζάν** (*Agop Terzan*, 31 Οκτωβρίου 1927 – 4 Απριλίου 2020), γεννημένος ως **Αγκόπ Τερζιγιάν** (*Agop Terziyan*), ήταν Τουρκοαρμένιος αστρονόμος. Γεννημένος στην Κωνσταντινούπολη, τελείωσε τη μέση εκπαίδευση στο εκεί Αρμενικό Γυμνάσιο Γκετροναγκάν. Κατόπιν πήρε πτυχίο στη «Μαθηματική και Αστρονομική Επιστήμη» το 1945 και μεταπτυχιακό δίπλωμα ειδικεύσεως στην Αστρονομία το 1949 από το Πανεπιστήμιο της Κωνσταντινούπολης. Στη συνέχεια δίδαξε μαθηματικά στο Κεντρικό Λύκειο της Πόλης. Το 1965 πήρε και διδακτορικό στις μαθηματικές επιστήμες από το Πανεπιστήμιο της Λυών στη Γαλλία, όπου έγινε καθηγητής το 1980.

Ο Τερζάν ασχολήθηκε με την παρατηρησιακή αστρονομία και ανεκάλυψε 710 μεταβλητούς αστέρες τη δεκαετία του 1960 και 11 σφαιρωτά σμήνη, μεταξύ των οποίων τα Terzan 5 και Terzan 7, τα οποία ανεκάλυψε το 1968. Μετά το 1970 ανεκάλυψε και άλλους 4.430 μεταβλητούς αστέρες. Επίσης ο Τερζάν ανεκάλυψε 158 διάχυτα νεφελώματα, 124 γαλαξίες και 1.428 αστέρες με υψηλή ιδία κίνηση.

Ο Αγκόπ Τερζάν ήταν μέλος της Γαλλικής Εθνικής Αστρονομικής Επιτροπής. Τιμήθηκε με το Βραβείο «Henry Rey» της Αστρονομικής Εταιρείας της Γαλλίας (1977), βραβεία του γαλλικού Υπουργείου Παιδείας (1979) και το Βραβείο «Corona» της Γαλλικής Ακαδημίας Επιστημών το 1988. 

## Παραπομπές


Κατηγορία:Αρμένιοι αστρονόμοι
Κατηγορία:Τούρκοι αρμενικής καταγωγής
Δέδες

Το ελληνικό επώνυμο **Δέδες** (που ετυμολογικά προέρχεται από την τουρκική λέξη *dede* = ασκητής, καλόγερος) μπορεί να αναφέρεται σε κάποιο από τα παρακάτω πρόσωπα:

## Αγωνιστές στην Επανάσταση του 1821
* Αναγνώστης Δέδες (θάν. 1830)
* Γεώργιος Δέδες (θάν. 1825)
* Δημήτριος Δέδες (θάν. 1827)
* Εμμανουήλ Δέδες (θάν. 1825)
* Ιωάννης Δέδες, ναυτικός
* Παναγιώτης Δέδες, από την Εύβοια

## Διάφοροι
* Γιώργος Δέδες (γενν. 1943), ποδοσφαιριστής
* Γιώργος Δέδες (1927-1999), ποδοσφαιρικός παράγοντας
* Δημήτριος Δέδες (1899-1969), καθηγητής χειρουργικής στο Πανεπιστήμιο Αθηνών
* Ιωάννης Γ. Δέδες (γενν. 1948), βουλευτής
* Παναγιώτης Δέδες (1890-;), αντιστράτηγος
* Χρίστος Δέδες (1926-2010), ποινικολόγος, καθηγητής στο Πανεπιστήμιο Αθηνών

Κατηγορία:Ελληνικά επώνυμα
Τρίτος Ναός

[thumb|Εικόνα του μελλοντικού Ναού σύμφωνα με το βιβλίο του προφήτη [Ιεζεκιήλ. Σχέδιο από Γάλλο αρχιτέκτονα του 19ου αιώνα Ιερώνυμο Κάρολο Σιπιέ (Jérôme Charles Chipiez)]]

Ο όρος **Τρίτος Ναός** (, *Beit haMikdash haShlishi*, κυρ. Ο Οίκος, ο Ιερός, ο Τρίτος) χρησιμοποιείται σε σχέση με την θεωρητική ανοικοδόμηση ενός Τρίτου Ναού στην Ιερουσαλήμ, ο οποίος θα διαδεχθεί και τον αρχικό Ναό του Σολομώντα (ο οποίος χτίστηκε υπό τον Σολομώντα και καταστράφηκε το 587 π.Χ. από τους Νεοβαβυλώνιους) και τον Δεύτερο Ναό (που χτίστηκε υπό την την Αχαιμενιδική Περσική Αυτοκρατορία και καταστράφηκε το 70 μ.Χ. από τους Ρωμαίους). Αν και παραμένει αδόμητος, η έννοια και η επιθυμία για έναν Τρίτο Ναό στην Ιερουσαλήμ είναι ιερή στον Ιουδαϊσμό, ιδιαίτερα στον Ορθόδοξο Ιουδαϊσμό, και αναμένεται ως τόπος λατρείας.  Οι προφήτες στην Εβραϊκή Βίβλο ζήτησαν να ολοκληρωθεί η κατασκευή του πριν ή παράλληλα με την Μεσσιανική Εποχή. Η ανοικοδόμηση ενός Τρίτου Ναού παίζει επίσης σημαντικό ρόλο σε ορισμένες ερμηνείες της χριστιανικής εσχατολογίας.

Η ιδέα της ανοικοδόμησης ενός Τρίτου Ναού στην τοποθεσία του πρώτου και του δεύτερου ναού στο Όρος του Ναού στην Ιερουσαλήμ έχει υιοθετηθεί από πολλούς Ισραηλίτες Εβραίους και παραμένει βασικό θέμα έντασης μεταξύ Μουσουλμάνων και Εβραίων ως μέρος της συνεχιζόμενης ισραηλινοπαλαιστινιακής σύγκρουσης και ειρηνευτικής διαδικασίας. Ενώ η Ιερουσαλήμ στο σύνολό της ελέγχεται από το Ισραήλ ως αποτέλεσμα του πολέμου των έξι ημερών του 1967, αναγνωρίζεται σε μεγάλο βαθμό διεθνώς ως αμφισβητούμενη περιοχή μεταξύ του Ισραήλ και της Παλαιστινιακής Αρχής, καθώς και οι δύο οντότητες ανακηρύσσουν την αδιαίρετη πόλη ως πρωτεύουσά τους.

## Παραπομπές


Κατηγορία:Όρος του Ναού
Φιλάρετος Ιωαννίδης

Ο **Φιλάρετος Ιωαννίδης** (1885 ή 1886 - 1961) ήταν Έλληνας ιεράρχης του 20ού αιώνα, ο οποίος διετέλεσε επίσκοπος Σικάγου και μητροπολίτης Σύρου.

## Βιογραφία
Γεννήθηκε στους Μαυρατζαίους της Σάμου, η οποία τότε αποτελούσε αυτόνομη ηγεμονία της Οθωμανικής Αυτοκρατορίας. Έμαθε τα πρώτα γράμματα στη γενέτειρά του και κατά την εφηβεία του μετέβη στο Άγιο Όρος, όπου φοίτησε πρώτα στο σχολαρχείο της μονής Βατοπεδίου και κατόπιν στην Αθωνιάδα. Αργότερα συνέχισε τις σπουδές του σε διάφορα ιδρύματα (αναφέρονται η Θεολογική Σχολή της Χάλκης, η Μεγάλη του Γένους Σχολή και το Πυθαγόρειο Γυμνάσιο Σάμου) και κατόπιν εισήχθη στη Θεολογική Σχολή Αθηνών. 

Ενδιάμεσα είχε χειροτονηθεί διάκονος, ενώ από το 1919 πραγματοποίησε ως υπότροφος περαιτέρω σπουδές στο Πανεπιστήμιο του Ουισκόνσιν των ΗΠΑ. Μετά την ολοκλήρωση των σπουδών του διετέλεσε ιερέας στο Σαν Φρανσίσκο, αναλαμβάνοντας παράλληλα τη διεύθυνση της ελληνορθόδοξης σχολής του Αγίου Αθανασίου. Το 1923 εξελέγη από το Οικουμενικό Πατριαρχείο ως επικεφαλής της - τότε - νεοσύστατης επισκοπής Σικάγου, από όπου αποχώρησε μετά από επτά χρόνια λόγω ενδοεκκλησιαστικής έριδας. 

Το 1930 εξελέγη Μητροπολίτης Σύρου, Τήνου, Άνδρου, Κέας και Μήλου, θέση στην οποία παρέμεινε μέχρι το 1960. Αναφέρεται ως ιεράρχης με σημαντικό κοινωνικό έργο, ενώ κατά τη διάρκεια της Κατοχής πέρασε αρκετό χρονικό διάστημα στην Αθήνα, προσπαθώντας να διασφαλίσει τον επισιτισμό των κατοίκων της επικρατείας του. Τον Δεκαπενταύγουστο του 1950, το όνομα του Φιλάρετου ενεπλάκη σε πολιτική κρίση, όταν στο πλαίσιο επίσημου γεύματος στην Τήνο διαφώνησε δημόσια με τον πρωθυπουργό Νικόλαο Πλαστήρα, ο οποίος επέμεινε στην ανάγκη των μέτρων επιείκειας που εφάρμοζε η κυβέρνηση του έναντι των κομμουνιστών. Οι δηλώσεις του Πλαστήρα στο πλαίσιο της δημόσιας διαφωνίας του με τον Φιλάρετο προκάλεσαν πολιτική κρίση και αποτέλεσαν την αφορμή για την αποχώρηση από το κυβερνητικό σχήμα του Σοφοκλή Βενιζέλου, με συνέπεια την πτώση της Κυβέρνησης Πλαστήρα. 

Ο Φιλάρετος παραιτήθηκε από τη θέση του στα τέλη του 1960 λόγω προβλημάτων υγείας. Απεβίωσε στην Αθήνα την 8η Ιουνίου του επόμενου έτους και ετάφη στο ορθόδοξο ιερό προσκύνημα του Αγίου Δημητρίου στη Σύρο.

## Σημειώσεις


## Παραπομπές


Κατηγορία:Έλληνες αντικομμουνιστές
Κατηγορία:Μητροπολίτες Σύρου, Τήνου, Άνδρου, Κέας και Μήλου
Δημήτριος Ταμπακόπουλος

Ο **Δημήτριος Ταμπακόπουλος** (ή Μπουλουξής) ήταν αγωνιστής της Ελληνικής Επανάστασης του 1821 και απόγονος της προυχοντικής οικογένειας Ταμπακοπούλου της Βυτίνας.

## Δράση
Γεννήθηκε στη Βυτίνα γύρω στα 1770 και είχε τουλάχιστον οχτώ παιδιά, μεταξύ αυτών ο αρχιμανδρίτης, ηγούμενος της Μονής Καισαριανής και αγωνιστής του 1821 Ιωσήφ Ταμπακόπουλος και ο αγωνιστής Λουκάς. 

Ο Δ. Ταμπακόπουλος ήταν αρχηγός των ατάκτων (μπουλουξής) της Καρύταινας (Γορτυνίας), μέλος της Φιλικής Εταιρείας και διέθεσε το σύνολο της τεράστιας περιουσίας του για να συντηρεί στρατιωτικό τμήμα από 400 στρατιώτες καθόλη τη διάρκεια της επανάστασης, ενώ διέθεσε 3.000 τάλληρα (περίπου 20.000 γρόσια) για τις ανάγκες της επανάστασης.

Πήρε μέρος στις μάχες της Τριπόλεως, Δερβενακίων, Δερβενίου, Βαλτετσίου, Γράνας και στην πολιορκία των Πατρών και Ναυπλίου, δείχνοντας το μεγαλύτερο ενθουσιασμό και μαχόμενος με ατρόμητη γενναιότητα όπως χαρακτηριστικά αναφέρει πιστοποιητικό του 1845 που υπογράφουν οι Π. Μαυρομιχάλης, Κ. Δεληγιάννης και Π. Γιωτόπουλος. Πληγώθηκε στο δεξί πόδι στη μάχη των Μεσσηνιακών Φρουρίων εναντίον του Ιμπραήμ.

Για τις προσφορές του αυτές τιμήθηκε το 1844 από τον βασιλιά Όθωνα με το «αργυρούν νομισματόσημον», το οποίον του παρέδωσε ο συνταγματάρχης Ν. Πιεράκος και κατετάγη στην ΣΤ’ τάξη στρατιωτικών. Μετά την επανάσταση πάμφτωχος εγκαθίσταται στην Τρίπολη.

## Παραπομπές


Κατηγορία:Αγωνιστές του 1821
Δημητριος
Ιωσήφ Ταμπακόπουλος

Ο **Ιωσήφ Δ. Ταμπακόπουλος** ήταν αρχιμανδρίτης, ηγούμενος της Μονής Καισαριανής και αγωνιστής της Επανάστασης του 1821.

## Δράση
Ο Ιωσήφ Ταμπακόπουλος γεννήθηκε στη Βυτίνα το 1792 και ήταν γιος του Δημήτριου Ταμπακόπουλου.

Ο Ιωσήφ Ταμπακόπουλος ήταν αρχιμανδρίτης και ηγούμενος της Μονής Καισαριανής. Χειροτονήθηκε στην Κωνσταντινούπολη το 1817 από τον Οικουμενικό Πατριάρχη, Γρηγόριο Ε’ και στην επανάσταση ήταν μέλος της Φιλικής Εταιρείας και οπλαρχηγός, προσφέροντας ολόκληρη την περιουσία του για τις ανάγκες του Αγώνα.

Στις αρχές Απριλίου του 1821 τέθηκε επικεφαλής Δερβενοχωρητών κατά την πρώτη πολιορκία του κάστρου της Ακροκορίνθου και στα τέλη Απριλίου του 1821 μαζί με άλλες ελληνικές δυνάμεις θα μπει στην Αθήνα απελευθερώνοντάς την. Κατόπιν στάλθηκε στη Λιβαδειά κατά του Ομέρ Βρυώνη πολεμώντας μαζί με τον Ηλ. Μαυρομιχάλη και τον Νικηταρά στο Στεβενίκο (Αγία Τριάδα Βοιωτίας) και Σούρμπι. Κατόπιν ο Ι. Ταμπακόπολος θα ακολουθήσει στις μάχες το στρατηγό Γκούρα (μάχη Μαραθώνα κατά του Ομέρ Πασά). Το 1825 κατά την πολιορκία του Κιουταχή, ο Ι. Ταμπακόπουλος εισήγαγε με προσωπικό κίνδυνο 1000 κιλά σιτάρι. Ο ίδιος ο Κιουταχής είχε επικηρύξει των Ιωσήφ Ταμπακόπουλο με 50.000 γρόσια. Έλαβε μέρος στην τρομερή μάχη του Χαϊδαρίου (1826), του Φαλήρου και στην πολιορκία της Ακροπόλεως δείχνοντας γενναιότητα και πατριωτισμό, όπως βεβαιώνεται από σχετικό πιστοποιητικό το οποίο υπογράφει ο στρατηγός Ιωάννης Μακρυγιάννης.

Για τις προσφορές του αυτές προς την επανάσταση τιμήθηκε με δύο μετάλλια, με τον Ταξιάρχη του Τάγματος του Σωτήρος και με το «αργυρούν» αριστείο του Αγώνος. Πέθανε πάμφτωχος το 1869 και η νεκρώσιμη ακολουθία εψάλη στην Μητρόπολη Αθηνών.

## Παραπομπές


Κατηγορία:Αγωνιστές του 1821
Ιωσηφ
Κύπελλο Ελλάδος ποδοσφαίρου ανδρών 2021-22

Το **Κύπελλο Ελλάδας 2021–2022** αποτελεί την 80η διοργάνωση του θεσμού. Συμμετέχουν οι ομάδες των 2 επαγγελματικών κατηγοριών, της Σούπερ Λιγκ 1 και της Σούπερ Λιγκ 2, καθώς και οι ομάδες της Γ΄ Εθνικής Κατηγορίας, ενώ σε αντίθεση με τη διοργάνωση της προηγούμενης περιόδου δε συμμετέχουν οι ομάδες της τρίτης τη τάξει επαγγελματικής κατηγορίας, της Φούτμπολ Λιγκ, η οποία ενοποιήθηκε με το πρωτάθλημα της Σούπερ Λιγκ 2 με τη νέα αναδιάρθρωση του 2021, καθώς και οι νικήτριες ομάδες των τοπικών κυπέλλων των Ε.Π.Σ., οι διοργανώσεις των οποίων δεν ολοκληρώθηκαν εξαιτίας της αναστολής τους η οποία προήλθε από την πανδημία. 

Ξεκίνησε στις 28 Αυγούστου με αγώνες για την 1η φάση μεταξύ των ομάδων της Γ' Εθνικής Ερασιτεχνικής κατηγορίας. Ο τελικός ορίστηκε για τις 21 Μαΐου.

Κυπελλούχος αναδείχτηκε ο Παναθηναϊκός για 19η φορά στην ιστορία του, επικρατώντας του ΠΑΟΚ με 1-0 στον τελικό.

## 1η και 2η φάση
Στις δυο πρώτες φάσεις της διοργάνωσης συμμετέχουν οι ομάδες της Γ' Εθνικής Ερασιτεχνικής κατηγορίας. 

Πηγή 1η Φάση Κυπέλλου Ελλάδος 2021-2022 epo.gr

Πηγή 2η Φάση Κυπέλλου Ελλάδος 2021-2022 epo.gr

## 3η και 4η Φάση

Στην τρίτη και στην τέταρτη φάση της διοργάνωσης συμμετέχουν οι ομάδες της Σούπερ Λιγκ 2, καθώς και οι νικητές της δεύτερης φάσης (ομάδες Γ Εθνική Ερασιτεχνικής Κατηγορίας) 

Πηγή 3η Φάση Κυπέλλου Ελλάδος 2021-2022 epo.gr

Πηγή 4η Φάση Κυπέλλου Ελλάδος 2021-2022 epo.gr

## 5η Φάση
Στην πέμπτη φάση της διοργάνωσης συμμετέχουν 10 ομάδες της Σούπερ Λιγκ 1, εκτός των τεσσάρων πρώτων ομάδων της περσινής περιόδου που πήραν τα ευρωπαϊκά εισιτήρια (ΑΕΚ, Άρης, Ολυμπιακός και ΠΑΟΚ). 

Πηγή 5η Φάση Κυπέλλου Ελλάδος 2021-2022 epo.gr

## 6η Φάση (Φάση των 16)
Στην έκτη φάση της διοργάνωσης συμμετέχουν και οι ΑΕΚ, Άρης, Ολυμπιακός και ΠΑΟΚ. Απο αυτή τη φάση μέχρι και τα ημιτελικά, οι αγώνες είναι διπλοί. Οι πρώτοι αγώνες διεξήχθησαν το διήμερο 1-2 Δεκεμβρίου και οι επαναληπτικοί στις 22-23 Δεκεμβρίου 2021.

|}
Πηγή 6η Φάση Κυπέλλου Ελλάδος 2021-2022 epo.gr

## Προημιτελική Φάση
Μαζί με την κλήρωση της προημιτελικής φάσης έγινε και η κλήρωση των ημιτελικών και προέκυψαν τα εξής σταυρώματα: Παναθηναϊκός ή Αναγέννηση Καρδίτσας - Άρης ή Λαμία και ΠΑΟΚ ή ΑΕΚ - Παναιτωλικός ή Ολυμπιακός. Οι πρώτοι αγώνες διεξήχθησαν το διήμερο 19-20 Ιανουαρίου 2022 και οι επαναληπτικοί στις 9 Φεβρουαρίου,  εκτός του Λαμία - Άρης που έγινε στις 26 Ιανουαρίου.

|}
Πηγή Αποτελέσματα Κληρώσεων Κυπέλλου Ελλάδος epo.gr

## Ημιτελική φάση
Οι πρώτοι αγώνες διεξήχθησαν το διήμερο 20-21 Απριλίου 2022 και οι επαναληπτικοί στις 27 Απριλίου 2022.

|}

## Τελικός

## Παραπομπές


Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2021-2022
Μαρκ Μίλεϊ

Ο **Μαρκ Αλεξάντερ Μίλεϊ** (αγγλικά: *Mark Alexander Milley*, 18 Ιουνίου 1958), είναι Αμερικανός στρατηγός και ανώτατος αξιωματικός, που υπηρετεί ως 20ος Αρχηγός του Γενικού Επιτελείου των Ενόπλων Δυνάμεων των Ηνωμένων Πολιτειών από τον Σεπτέμβριο του 2019. 

Προηγουμένως επίσης, υπηρέτησε ως 39ος Αρχηγός του Στρατού των Ηνωμένων Πολιτειών από το 2015 έως το 2019. 

## Βιογραφία
Ο Μίλεϊ, γεννήθηκε το 1958, στο Γουίντσεστερ της Μασαχουσέτης από στρατιωτικούς γονείς. Μεγάλωσε και φοίτησε στην Βοστώνη. Στη συνέχεια, σπούδασε πολιτικές επιστήμες στο Πανεπιστήμιο Πρίνστον στο Νιου Τζέρσεϊ, λαμβάνοντας πτυχίο το 1980. 

Επίσης, είναι κάτοχος μεταπτυχιακών διπλωμάτων στις διεθνείς σχέσεις από το Πανεπιστήμιο Κολούμπια, καθώς και στην εθνική ασφάλεια και τις στρατηγικές σπουδές από την Ναυτική Σχολή Πολέμου των Ηνωμένων Πολιτειών. Επιπλέον, έχει μετεκπαιδευθεί στις μελέτες εθνικής ασφαλείας, από το Κέντρο Διεθνών Σπουδών του ΜΙΤ. 

Είναι παντρεμένος από το 1984, με την Χολιάν Μίλεϊ, και έχουν μαζί 2 παιδιά. 

## Στρατιωτική καριέρα
To 1980, εισήλθε ως αξιωματικός τεθωρακισμένων στον Στρατό Ξηράς των ΗΠΑ. Από τότε, έως και το 2015, υπηρέτησε σε πολλούς στρατιωτικούς κλάδους, και σε στρατιωτικές διοικητικές θέσεις, καθώς επίσης και ως διοικητής στρατιωτικών βάσεων στο Τέξας, καθώς και ως στρατιωτικός διοικητής των στρατιωτικών δυνάμεων των ΗΠΑ, με έδρα στην Βόρεια Καρολίνα.
[αριστερά|μικρογραφία|Ο Μίλεϊ, με τον [Πρόεδρος των Ηνωμένων Πολιτειών|Πρόεδρο Τραμπ και τον Αντιπρόεδρο Πενς, στην ορκωμοσία τους (20 Ιανουαρίου 2017). ]]
Στις 14 Αυγούστου 2015, διορίστηκε Αρχηγός του Στρατού των Ηνωμένων Πολιτειών, θέση στην οποία παρέμεινε έως τoν Αύγουστο του 2019. 

### Αρχηγός του Γενικού Επιτελείου των Ενόπλων Δυνάμεων
Στις 8 Δεκεμβρίου 2018, ο Πρόεδρος Ντόναλντ Τραμπ, ανακοίνωσε ότι θα πρότεινε τον στρατηγό Μαρκ Μίλεϊ, ως Αρχηγό του Γενικού Επιτελείου των Ενόπλων Δυνάμεων των Ηνωμένων Πολιτειών. Στις 25 Ιουλίου 2019, η Γερουσία των ΗΠΑ, ενέκρινε τον διορισμό του Μίλεϊ με 89 υπέρ, 1 κατά και 10 παρουσίες/απουσίες. Ορκίστηκε στο αξίωμα, στις 30 Σεπτεμβρίου 2019. 

## Παραπομπές


Κατηγορία:Αμερικανοί στρατηγοί
Κατηγορία:Αμερικανοί στρατιωτικοί
Κατηγορία:Αρχηγοί των Ενόπλων Δυνάμεων των ΗΠΑ
Κατηγορία:Στρατιωτικοί αξιωματούχοι
Κατηγορία:Στρατός των ΗΠΑ
Εθνική Λιβύης (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Λιβύης** είναι η ομάδα καλαθοσφαίρισης που εκπροσωπεί τη Λιβύη σε διεθνείς διοργανώσεις. Ελέγχεται από την Αραβική Ομοσπονδία Καλαθοσφαίρισης Λιβύης (*Kurat As-Sallah al-Leebiyyah*). Η Λιβύη είναι επίσημη μέλος της FIBA από το 1961.

Κάθε φορά που η Λιβύη εμφανίζεται σε μια διεθνής διοργάνωση, η ομάδα είναι αρκετά ανταγωνιστική. Τερμάτισε 5η στο Αφρικανικό Πρωτάθλημα δύο φορές. Η χώρα φιλοξένησε τη διοργάνωση του 2009 όπου τερμάτισε στην 11η θέση, μπροστά από τα φαβορί Μαρόκο και Μοζαμβίκη.

## Επιδόσεις σε διεθνείς διοργανώσεις
Συνολικά, η Λιβύη έχει συμμετάσχει σε πολλές διεθνείς διοργανώσεις, συμπεριλαμβανομένων των Ισλαμικών Αγώνων Αλληλεγγύης του 2005 και των Παναραβικών Αγώνων του 2007. Η Λιβύη συμμετείχε στους αγώνες του Αφρικανικού Πρωταθλήματος τέσσερις φορές, το 1965, το 1970, το 1978 και το 2009, όπου κατέλαβε την πέμπτη, πέμπτη, δέκατη και ενδέκατη θέση αντίστοιχα.

## Δείτε επίσης

* Εθνική Λιβύης Κ19 (καλαθοσφαίριση ανδρών)
* Εθνική Λιβύης (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Αραβική Ομοσπονδία Καλαθοσφαίρισης Λιβύης
* Στατιστικά της Λιβύης στο Αρχείο της FIBA 
* Παρουσίαση στο Facebook

Λιβυη
Κατηγορία:Καλαθοσφαίριση στη Λιβύη
Εθνική Μαρόκου (καλαθοσφαίριση ανδρών)

Η **εθνική ομάδα καλαθοσφαίρισης ανδρών του Μαρόκου** είναι η ομάδα καλαθοσφαίρισης που εκπροσωπεί το Μαρόκο σε διεθνείς διοργανώσεις. Η ομάδα ελέγχεται από τη Βασιλική Ομοσπονδία Καλαθοσφαίρισης Μαρόκου. Το Μαρόκο έχει εμφανιστεί στο Αφρικανικό Πρωτάθλημα 20 φορές και έχει κερδίσει το χρυσό μετάλλιο στη διοργάνωση του 1965. Το 1968, το Μαρόκο τερμάτισε στη δεύτερη θέση.

## Παραπομπές


## Εξωτερικοί σύνδεσμοι

* Επίσημος ιστότοπος
* Προφίλ στη FIBA 

Μαροκο
Κλάιντ Ντρέξλερ

Ο **Κλάιντ Όστιν Ντρέξλερ** (*Clyde Austin Drexler*, γεννήθηκε  22 Ιουνίου 1962) είναι Αμερικανός πρώην επαγγελματίας καλαθοσφαιριστής. Αγωνίστηκε 15 χρόνια στο NBA, περνώντας το μεγαλύτερο μέρος της καριέρας του στους Πόρτλαντ Τρέιλ Μπλέιζερς. Ήταν μέλος της Ντριμ Τιμ που κέρδισε το χρυσό μετάλλιο στους Ολυμπιακούς Αγώνες του 1992.

## Καριέρα

Με καταγωγή από την πόλη του Χιούστον, παρακολούθησε το Πανεπιστήμιο του πόλης και πρωταγωνίστησε στις ομάδες «Phi Slamma Jamma» των αρχών της δεκαετίας του 1980. Καλός στην επίθεση  συνεργάστηκε με τον Χακίμ Ολάζουον και έφτασε σε δύο συνεχόμενα φάιναλ φορ του NCAA. Η επαγγελματική του σταδιοδρομία στο Πόρτλαντ συνδυάστηκε με πολλά ρεκόρ στην ιστορία του συλλόγου. Οι δύο καλύτερες χρονιές του ήταν το 1987–88 και η επόμενη με μέσο όρο στους 27 πόντους. 
Με το προσωνύμιο *Clyde the Glide*, ο Ντρέξλερ κατέκτησε ένα πρωτάθλημα ΝΒΑ με τους Χιούστον Ρόκετς το 1995 συνδεόμενος πάλι με τον Ολάζουον, ομάδα που έκλεισε την καριέρα του. Έλαβε μέρος σε 10 All Star Game και μία φορά ήταν στην καλύτερη πεντάδα του NBA. Ήταν εξίσου ικανός και στη θέση του σούτινγκ γκαρντ διακρινόμενος για την ευχέρεια πολλών κλεψιμάτων έχοντας την όγδοη θέση όλων των εποχών στην ιστορία του πρωταθλήματος. Και οι δύο ομάδες που αγωνίστηκε απέσυραν τη φανέλα με το νούμερο 22 που φορούσε. 

Το 1992 ήταν μέλος της Εθνικής Ηνωμένων Πολιτειών που κατέκτησε το χρυσό μετάλλιο στους Ολυμπιακούς Αγώνες της Βαρκελώνης έχοντας μέσο όρο 10,5 πόντους και 3,6 ασίστ, αν και δεν ήταν μέλος της βασικής πεντάδας. Εισήχθη δύο φορές στο Naismith Memorial Basketball Hall of Fame, το 2004 για την ατομική του καριέρα και το 2010 ως μέλος της Ολυμπιακής ομάδας του 1992. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του. Μετά την αποχώρησή του από την ενεργό δράση ανέπτυξε επιχειρηματική δραστηριότητα, ενώ είναι και σχολιαστής για τα εντός έδρας παιχνίδια των Χιούστον Ρόκετς.

## Τίτλοι και διακρίσεις
* Χρυσός Ολυμπιονίκης (1992)
* Πρωτάθλημα NBA (1995)
* 10 × NBA All-Star (1986, 1988–1994, 1996, 1997)
* All-NBA πρώτη ομάδα (1992)
* 2 × All-NBA δεύτερη ομάδα (1988, 1991)
* 2 × All-NBA τρίτη ομάδα (1990, 1995)
* Η ομάδα όλων των εποχών για την 50η επέτειο του NBA
* Η ομάδα όλων των εποχών για την 75η επέτειο του NBA
* Η φανέλα No. 22 αποσύρθηκε από τους Πόρτλαντ Τρέιλ Μπλέιζερς
* Η φανέλα No. 22 αποσύρθηκε από τους Χιούστον Ρόκετς 
* Δεύτερη ομάδα All-American (1983)
* Η φανέλα No. 22 αποσύρθηκε από τους Χιούστον Κούγκαρς

## Παραπομπές


## Εξωτερικοί σύνδεσμοι

* Αναλυτικά στατιστικά καριέρας  
* HOF : Clyde Drexler 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA) 
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές Χιούστον Ρόκετς
Κατηγορία:Σμολ φόργουορντ
Κατηγορία:Καλαθοσφαιριστές στους Θερινούς Ολυμπιακούς Αγώνες 1992
Κατηγορία:Ολυμπιονίκες της καλαθοσφαίρισης
Κατηγορία:Αμερικανοί Ολυμπιονίκες
Κατηγορία:Εισαχθέντες στο Naismith Memorial Basketball Hall of Fame
Μνημείο του Κάσιμιρ Πουλάκσι (Σαβάνα, Τζόρτζια)

δεξιά|μικρογραφία| Ζωγραφιά του 1900 του μνημείου του Κάσιμιρ Πουλάσκι στη Σαβάνα
Το **Μνημείο του Κάσιμιρ Πουλάκσι στη Σαβάνα** είναι μνημείο του 19ου αιώνα του Κάσιμιρ Πουλάσκι, που βρίσκεται στην Πλατεία Μόντερεϊ στη Σαβάνα της Τζόρτζια, όχι μακριά από το πεδίο της μάχης όπου ο Πουλάσκι έχασε τη ζωή του κατά τη διάρκεια της Πολιορκίας της Σαβάνα.

## Ιστορία
Οι πηγές ποικίλλουν σε σχέση με το πότε τοποθετήθηκε ο ακρογωνιαίος λίθος για το μνημείο, με είτε το 1825 (που περιλαμβάνει την παρουσία του Ζιλμπέρ ντυ Μοτιέ ντε Λα Φαγιέτ) είτε το 1853. Ο Κούλτερ σημειώνει ότι ο θεμέλιος λίθος του Λα Φαγιέτ αρχικά βρισκόταν στην Πλατεία Τσιπέουα, αλλά η χρηματοδότηση αποδείχθηκε ανεπαρκής για την ανέγερση του μνημείου εκείνη την εποχή και το 1853 μεταφέρθηκε στην Πλατεία Μόντερεϊ, όπου θα ανεγειρόταν το μνημείο. Η κατασκευή του μνημείου στην Πλατεία Μόντερεϊ ξεκίνησε αφού τελικά εξασφαλίστηκε η χρηματοδότηση (περίπου 17.000 δολάρια). Ο ακρογωνιαίος λίθος επανατοποθετήθηκε στις 11 Οκτωβρίου 1853 (επέτειος του θανάτου του Πουλάσκι). Ο Νας σημειώνει ότι αποκαλύφθηκε το 1856. Ωστόσο, ο Νάιτ σημειώνει ότι το άγαλμα αποκαλύφθηκε στις 9 Ιανουαρίου 1855. Το μνημείο λέγεται, σύμφωνα με τον Νάιτ, ότι «θεωρούνταν τότε ένα από τα πιο κομψά μνημεία στην Αμερική». Δίπλα στο μνημείο, ένα σώμα που φέρεται να είναι του Πουλάσκι θάφτηκε σε αυτό (οι πρόσφατες γενετικές επανεξετάσεις του σώματος έχουν καταλήξει ότι πρόκειται για τον Πουλάσκι).

Ο Στσιγκιέλσκι σημειώνει ότι ήδη στις 29 Οκτωβρίου 1779 (ο Πουλάσκι πέθανε στις 11 Οκτωβρίου εκείνου του έτους) το Κογκρέσο των Ηνωμένων Πολιτειών εξέδωσε ψήφισμα πως θα έπρεπε να του αφιερωθεί ένα μνημείο.

Το μνημείο της Σαβάνας, χτισμένο πάνω από μισό αιώνα αργότερα, ήταν το πρώτο μνημείο αφιερωμένο στον Πουλάσκι στις Ηνωμένες Πολιτείες.

Οι εργασίες για την αποκατάσταση του μνημείου ξεκίνησαν το 1995.

## Περιγραφή
Το μνημείο είναι κατασκευασμένο από ιταλικό μάρμαρο, με μικρότερα στοιχεία γρανίτη. Έχει ύψος 17 μέτρα. Το μνημείο έχει ένα χάλκινο ανάγλυφο του Πουλάσκι και στην κορυφή του υπάρχει ένα άγαλμα της Ελευθερίας, με το λάβαρο με τα αστέρια και τις λωρίδες. Το μνημείο σχεδιάστηκε από τον Ρόμπερτ Έμπερχαρντ Λάουνιτς. Το άγαλμα σχεδιάστηκε από τον Χένρικ Ντμοχόφσκι και δείχνει τη στιγμή του θανάτου του Πουλάσκι. Πρόσθετα στοιχεία που υπάρχουν στο μνημείο περιλαμβάνουν το εθνόσημο της Πολωνίας και το οικόσημο της Τζόρτζια. 

Η επιγραφή στο μνημείο γράφει: «Ο Πουλάσκι, ο Ηρωικός Πολωνός, ο οποίος έπεσε θανάσιμα τραυματισμένος, πολεμώντας για την Αμερικανική Ελευθερία στην πολιορκία της Σαβάνα, 9 Οκτωβρίου 1779».

## Παραπομπές

## Εξωτερικοί σύνδεσμοι
* Αποκατάσταση του Μνημείου του Πουλάσκι στη Σαβάνα 

Κατηγορία:Μνημεία της Αμερικανικής Επανάστασης
Κατηγορία:Μνημεία του Κάσιμιρ Πουλάσκι
Κατηγορία:Υπαίθρια γλυπτά στις Ηνωμένες Πολιτείες Αμερικής
Κατηγορία:Πολωνοαμερικανική ιστορία
Διοργανώσεις Ε.Π.Σ. Πειραιά 2020–21

Για την **αγωνιστική περίοδο 2020–21**, η Ένωση Ποδοσφαιρικών Σωματείων Πειραιά είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην νομαρχία Πειραιά.

Για δεύτερη συνεχόμενη χρονιά υπήρξε αναστολή των τοπικών πρωταθλημάτων λόγω της πανδημίας του κορονοϊού. Τον Νοέμβριο του 2020 τα τοπικά πρωταθλήματα διακόπηκαν με απόφαση της Ιατρικής Επιτροπής της Ε.Π.Ο. λόγω της νέας έξαρσης του κορονοϊού και στις 10 Απριλίου 2021 η Εκτελεστική Επιτροπή της Ε.Π.Ο. αποφάσισε την οριστική ματαίωση όλων των τοπικών πρωταθλημάτων για την αγωνιστική περίοδο 2020-21. Με τη ματαίωση τον τοπικών πρωταθλημάτων, όσοι αγώνες διεξήχθησαν θεωρούνται ως μη γενόμενοι και δεν θα υπάρξει προβιβασμός καμίας ομάδας από τα τοπικά πρωταθλήματα στην Γ' Εθνική, όπως επίσης και κανένας προβιβασμός ή υποβιβασμός ομάδων στις κατηγορίες των τοπικών πρωταθλημάτων.

## Πρωτάθλημα

Η δομή του πρωταθλήματος της Ε.Π.Σ. Πειραιά για την αγωνιστική περίοδο 2020-21 είναι η εξής:

* Α΄ Κατηγορία
** 1ος Όμιλος
** 2ος Όμιλος
* Β΄ Κατηγορία
** 1ος Όμιλος
** 2ος Όμιλος
* Γ΄ Κατηγορία

### Α΄ Κατηγορία
Η κορυφαία κατηγορία της Ε.Π.Σ. Πειραιά απαρτίζεται από 34 ομάδες, χωρισμένες σε δυο ομίλους των 17 ομάδων αντίστοιχα.

#### Βαθμολογία 1ου ομίλου

Πηγή ΕΠΣ Πειραιά

#### Βαθμολογία 2ου ομίλου

Πηγή ΕΠΣ Πειραιά

### Β΄ Κατηγορία
Η Β΄ Κατηγορία απαρτίζεται από δυο ομίλους των 11 ομάδων αντίστοιχα.

#### Βαθμολογία 1ου ομίλου

Πηγή ΕΠΣ Πειραιά

#### Βαθμολογία 2ου ομίλου

Πηγή ΕΠΣ Πειραιά

### Γ΄ Κατηγορία
Η Γ΄ Κατηγορία απαρτίζεται από έναν όμιλο των 10 ομάδων.

### Βαθμολογία

Πηγή ΕΠΣ Πειραιά

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά.

Η διακοπή των τοπικών πρωταθλημάτων λόγω της νέας έξαρξης του κορονοϊού, βρήκε τη διοργάνωση του κυπέλλου της Ε.Π.Σ. Πειραιά να διακόπτεται στην 4η φάση. Λόγω της απόφασης της ματαίωσης των τοπικών πρωταθλημάτων, οι αγώνες εκείνων αλλά και του κυπέλλου θεωρούνται ως μη γενόνενοι.

## Πηγές
*Βαθμολογίες Πρωταθλημάτων 2020-2021, επίσημη ιστοσελίδα ΕΠΣΠ

## Παραπομπές


Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 2020-2021
Αιχμή δόρατος της νήσου Μπερ

[thumb|right|200px| Αιχμή δόρατος τύπου νήσου Μπερ από [πυρόλιθος|πυρόλιθο που βρέθηκε στη Νέα Υόρκη.]]
Η **αιχμή δόρατος τύπου νήσου Μπερ** (αγγλ.:*Bare Island projectile point*) είναι λίθινο όπλο προϊστορικών ιθαγενών λαών της Βόρειας Αμερικής . Ονομάστηκε από τον Fred Kinsey το 1959 λόγω τψν ευρημάτων στην τοποθεσία Kent-Halley στη νήσο Μπερ στην Πενσυλβανία.

Χρησιμοποιήθηκε κατά την ύστερη αρχαϊκή περίοδο έως την εποχή Woodland. Ευρήματα έχουν χρονολογηθεί κυρίως στην ύστερη αρχαϊκή περίοδο στη Βόρεια Αμερική, 3000-1000 π.Χ.

Το σχήμα του είναι μεσαίου έως μεγάλου μεγέθους, με στενό, χοντρό μίσχο, ενίοτε με κόψη μαχαιριού και κωνικούς ώμους. Ο ένας ώμος είναι υψηλότερος από τον άλλο και η λεπίδα είναι κυρτή προς ευθεία. Ο κορμός είναι ευθύς κατά όλο το μήκος.

Το μήκος κυμαίνεται από 3 έως 10&nbsp;cm με μέσο όρο κάπως πάνω από 5 εκ ενώ η σχέση μήκους σε πλάτος είναι 2 προς 3.

## Παραπομπές


Κατηγορία:Εποχή του Λίθου
Κατηγορία:Τέχνεργα
Κατηγορία:Προκολομβιανοί πολιτισμοί